Janet Abbott Baker (gebore op 21 Augustus 1933) is 'n Engelse mezzo-sopraan wat die beste bekend is as 'n opera, konsert, en lieder sanger. Sy word veral geassosieer met barokmusiek, vroeë Italiaanse opera, en die werke van Benjamin Britten. Sy is gedurende haar loopbaan, wat vanaf die 1950's tot die 1980's gestrek het, beskou as 'n uitstekende sang-aktrise en wyd bewonder vir haar dramatiese intensiteit, wat miskien die beste na vore getree het in haar bekende rol as Dido, die tragiese heldin van Berlioz se magnum opus, Les Troyens. Baker was as konsert-uitvoerder veral bekend om haar interpretasies van die musiek van Gustav Mahler en Edward Elgar. David Gutman, in die Gramophone-tydskrif, het haar uitvoering van Mahler se Kindertotenlieder beskryf as "intiem, byna 'n gesprek met haarself". Bellini: I Capuleti e i Montecchi, Beverly Sills, Robert Lloyd, Nicolai Gedda, Raimund Herincx, John Alldis-koor, New Philharmonia Orchestra, gedirigeer deur Giuseppe Patanè. 1975. Ateljee opname.